Da Río Paraguay duachfliaßt dees Land vo Nordn noch Sidn und gliadats in zwoa Hapttei, an dinn bsiedltn Gran Chaco im Westn, wo eppa 60xa0Prozent vo da Gsamtflechn einimmt und an Oriente, da Ostregion, wo iwa 97xa0Prozent vo da Bevejkarung lebm. Da Gran Chaco is a schwoch noch Ostn gneigte, uniforme Aufschittungsebene (aus da Quartea-Zeit), wo vo 100xa0Meta im Sumpfland am Río Paraguay langsam bis af 450xa0Meta am Fuaß vo de Anden osteigt. Estlich vom Río Paraguay liegt a 700xa0Meta hohs subtropischs Tofe- und Beagland, dees zum prekambrischn Brasilianischn Schuid gheat. Dees bricht nacha in oana Stufn zua fruchborn Paraná-Paraguay-Senkn ob, wo im sidlichn Tei grouße Sumpf- und Iwaschwemmungsgebiete liegn. Hexsta Beag vom Land is da Cerro Peró (Cerro Tres Kandú) mit 842xa0Metan Heh.